Ons dank U Here vir die voorreg om ons kind te kon sien trou en om U genade al hoe meer te waardeer!
Ek is so dankbaar dat U my gehoor het in my benoudheid van die motorongeluk. U het my 'n tweede kans gegee. Joey
Dankie dat U ons seun sterk gemaak het om sonder ongewensde goed in sy lewe te kan leef.
Na drie jaar se wag het U ons kom verras met 'n wonderwerk uit U hand toe ons dit die minste verwag.
Dankie vir groot genade, liefde en onverdiende guns so mildelik ontvang dag na dag.
Dankie vir 'n nuwe gesonde kleinkind.
Dankie dat U my beskerm en omvou het gedurende my nagmerrie van "smash & grab". Vir al U liefde en dat U altyd daar is vir my. Ek loof U!!! Susan
Ek loof U waar U by my was met 'n noodoperasie vir retina-loslating. Elaine
Ek loof U vir die verlossing van my vrou se lyding. Die rykdom van U genade is groot!
Dankie dat U vir my kinders en kleinkinders voorsien het in hul nood vir werk, huisvesting en ander seëninge. Ons eer U!
Dankie vir nuwe werk!
Ek loof U vir oorplasing na Pretoria!
Here, ek loof U vir vertroosting, genade en geloofsgroei. U daaglikse bystand en sekerheid in hierdie deurmekaar wêreld. Dankie my Verlosser!
Here ek loof U vir genesing van my wederhelf!
2015/16 was hard. Vierkeer in hospitaal en drie operasies. Nou heeltemal gesond! Dankie Here! Lettie
Ek loof U vir die deure wat U toe en oopgemaak het voor U my dierbare man kom haal het. Vir vertroosting, moed .. en pad wat U gelyk maak ... Ook vir broers en susters in die geloof.
Here ek loof U want U het my vrou deur twee hartaanvalle ene bloedklont in long bewaar! Ook my dogter met brongitis. Dankie!
HERE ek loof U dat U altyd in beheer is van ons lewe! Niks kan ons van U liefde skei nie. Philip & Shirley
Dankie vir U liefde en U kosbare Woord!
Ek dank U vir elke genadegawe deur die jaar!
Dankie Heer vir goeie gesondheid en die liefde van al my kinders en familie.
Ek dank U vir al die "klein" dinge wat ons nie altyd "raaksien" nie bv. plante, reën, voëls, diere ens.
Ek loof U dat U my elke dag staande hou in my omstandighede!
Loof U vir die krag wat U elke dag aan ons gee!
Dankie vir reën en gesondheid! Alleen
Dankie getroue Here dat U al ons krankhede op U neem en dat U by ons bly tot in die ouderdom!
Dankie Here dat U ons gehelp het onder ons finansiëLe druk en ons staande gehou het.
Dankie vir gesondheid, pragtige kinders en kleinkinders asook goeie mense op my pad.
Here ek loof U vir U goedheid, 'n wonderlike seun en ma. Dankie dat U altyd voorsien en vergewe.
Here ons loof U vir goeie gesondheid, krag van Bo en genade. Wat ek ontvang het kom alles van U.
Ek loof U vir die genade elke dag. Vir beterskap in my gesondheid sodat ek kan aangaan in die lewe. Baie dankie Here!
Hierdie gemeente eer U as die Hoof en Here van U kerk! As gemeente gee ons U die eer vir U troue sorg oor baie jare heen. Ons dank U vir leraars, personeel, leiers en lidmate wat met hul gawes U gemeente dien. Ons is ook dankbaar vir elke omgeegroep waar mense omgee-liefde teenoor mekaar uitleef. Dankie vir die verskil wat U deur hierdie gemeente in die gemeenskap maak. Aan U alleen bring ons dank!
Bladsy 5 van 47
25 November 2018 - Kategese Afsluiting 10:15